
DR 31.10.2011 65 

 
Perkembangan terbaru ialah satu jawatankuasa telah ditubuhkan untuk 

menyelaras usaha-usaha bagi memastikan sumber air negara termasuk air sungai 
adalah bersih dan tidak tercemar. Jawatankuasa ini dianggotai oleh beberapa 
kementerian dan agensi iaitu kementerian saya, Kementerian Tenaga, Teknologi Hijau 
dan Air, Kementerian Perumahan dan Kerajaan Tempatan, Kementerian Pertanian dan 
Industri Asas Tani, Kementerian Perladangan dan Komoditi serta agensi-agensi 
berkenaan.   

Yang Berhormat Langkawi membangkitkan isu pencemaran di Langkawi dan 
mencadangkan langkah-langkah diambil oleh pihak berkaitan untuk mengatasinya.  
Untuk makluman Yang Berhormat pihak JAS (Jabatan Alam Sekitar) mempunyai tujuh 
stesen pantai dan 10 stesen pulau di sekitar Pulau Langkawi bagi memantau kualiti air 
marin sepanjang tahun. Stesen-stesen berkenaan termasuk di Pantai Chenang, 
Tengah, Kok dan Pulau Payar. Frekuensi pemantauan adalah sebanyak empat kali 
setahun.  Berdasarkan kepada analisis sampel yang telah dijalankan pada tahun 2010 
di empat kawasan tersebut didapati air laut adalah berada di dalam kualiti Kelas II 
Standard Kualiti Air Marin Kebangsaan sesuai untuk rekreasi.   

Yang Berhormat Kota Melaka telah membangkitkan isu perampasan tanah 
kerana gagal bayar cukai tanah. Untuk makluman Yang Berhormat, tanah adalah di 
bawah bidang kuasa kerajaan negeri. Pihak berkuasa kerajaan negeri mempunyai 
kuasa untuk mengambil tindakan terhadap mana-mana pihak yang melanggar undang-
undang tanah yang sedia ada termasuk merampas tanah jika gagal membayar 
tunggakan cukai tanah. Justeru pada masa ini tidak berkeperluan untuk meminda 
Kanun Tanah Negara bagi isu tersebut. 

Tuan Yang di-Pertua, beberapa Ahli Yang Berhormat termasuk Yang 
Berhormat Arau, Yang Berhormat Rantau Panjang, Yang Berhormat Setiu, Yang 
Berhormat Bagan Serai, Yang Berhormat Lenggong, Yang Berhormat Telok Intan, 
Yang Berhormat Hulu Langat, Yang Berhormat Kota Melaka, Yang Berhormat Sekijang 
dan Yang Berhormat Simpang Renggam telah membangkitkan masalah banjir di 
kawasan masing-masing. Pihak kementerian mengambil maklum masalah ini dan akan 
terus berusaha menangani masalah bergantung kepada peruntukan yang sedia ada...   

Datuk Ismail Kasim [Arau]: [Bangun] 

Dato' Seri Douglas Uggah Embas: Bagi projek-projek RTB yang telah 
disenaraikan dalam rolling plan pertama dan rolling plan kedua termasuk di Perlis, 
Segamat dan Kerian ianya akan dilaksanakan... 

Datuk Ismail Kasim [Arau]: Yang Berhormat Menteri, mohon laluan. 

Dato' Seri Douglas Uggah Embas: ...Pada awal tahun hadapan. 

Tuan Yang di-Pertua: Yang Berhormat Arau. 

Dato' Seri Douglas Uggah Embas: Oh, Yang Berhormat Arau. 

Datuk Ismail Kasim [Arau]: Terima kasih Tuan Yang di-Pertua, Yang 
Berhormat Menteri. Saya ingin bertanya Yang Berhormat Menteri keadaan sekarang ini 
bulan November dan Disember. Kebanyakan negeri jangkaan dan juga ramalan kaji 
cuaca akan berlakunya banjir besar di Perlis, Kedah, Kelantan dan Terengganu 
mungkin. Kalau dilihat dari segi persediaan saya ingin bertanya Yang Berhormat 
Menteri kadang-kadang berlaku sedikit masalah dalam membuat keputusan di antara 
agensi kerajaan terutamanya JPS, Jabatan Pertanian dan juga MADA terutamanya di 
negeri Perlis kerana kadang-kadang kesilapan membuat keputusan ini juga boleh 
menyebabkan aliran air itu ianya tidak dapat disalirkan ke laut begitu cepat dan boleh 
menyebabkan banjir akan berlaku segera terutamanya ketika air mati ataupun air 
pasang besar di kawasan laut-laut.   

Jadi saya minta di sini dalam persediaan menghadapi banjir dan saya 
difahamkan MKN telah pun membuat mesyuarat coordination meeting sudah beberapa 
kali. Adakah pihak Yang Berhormat Menteri telah membuat persediaan supaya 
diadakan semua arahan kepada jabatan-jabatan yang berkaitan supaya dalam 
persediaan kita menghadapi banjir ini kita membuat keputusan yang tepat supaya kita 
dapat mengelakkan dari berlaku kumpulan air yang besar pada satu masa. 

 



Perkembangan terbaru ialah satu jawatankuasa telah ditubuhkan untuk. menyelaras usaha-usaha bagi memastikan sumber air negara termasuk air sungai adalah bersih dan tidak tercemar. Jawatankuasa ini dianggotai oleh beberapa kementerian dan agensi iaitu kementerian saya, Kementerian Tenaga, Teknologi Hijau dan Air, Kementerian Perumahan dan Kerajaan Tempatan, Kementerian Pertanian dan Industri Asas Tani, Kementerian Perladangan dan Komoditi serta agensi-agensi berkenaan. Yang Berhormat Langkawi membangkitkan isu pencemaran di Langkawi dan mencadangkan langkah-langkah diambil oleh pihak berkaitan untuk mengatasinya. Untuk makluman Yang Berhormat pihak JAS (Jabatan Alam Sekitar) mempunyai tujuh stesen pantai dan 10 stesen pulau di sekitar Pulau Langkawi bagi memantau kualiti air marin sepanjang tahun. Stesen-stesen berkenaan termasuk di Pantai Chenang, Tengah, Kok dan Pulau Payar. Frekuensi pemantauan adalah sebanyak empat kali setahun. Berdasarkan kepada analisis sampel yang telah dijalankan pada tahun 2010 di empat kawasan tersebut didapati air laut adalah berada di dalam kualiti Kelas II Standard Kualiti Air Marin Kebangsaan sesuai untuk rekreasi. Yang Berhormat Kota Melaka telah membangkitkan isu perampasan tanah kerana gagal bayar cukai tanah. Untuk makluman Yang Berhormat, tanah adalah di bawah bidang kuasa kerajaan negeri. Pihak berkuasa kerajaan negeri mempunyai kuasa untuk mengambil tindakan terhadap mana-mana pihak yang melanggar undang- undang tanah yang sedia ada termasuk merampas tanah jika gagal membayar tunggakan cukai tanah. Justeru pada masa ini tidak berkeperluan untuk meminda Kanun Tanah Negara bagi isu tersebut. Tuan Yang di-Pertua, beberapa Ahli Yang Berhormat termasuk Yang Berhormat Arau, Yang Berhormat Rantau Panjang, Yang Berhormat Setiu, Yang Berhormat Bagan Serai, Yang Berhormat Lenggong, Yang Berhormat Telok Intan, Yang Berhormat Hulu Langat, Yang Berhormat Kota Melaka, Yang Berhormat Sekijang dan Yang Berhormat Simpang Renggam telah membangkitkan masalah banjir di kawasan masing-masing. Pihak kementerian mengambil maklum masalah ini dan akan terus berusaha menangani masalah bergantung kepada peruntukan yang sedia ada... Datuk Ismail Kasim [Arau]: [Bangun]. Dato' Seri Douglas Uggah Embas: Bagi projek-projek RTB yang telah disenaraikan dalam rolling plan pertama dan rolling plan kedua termasuk di Perlis, Segamat dan Kerian ianya akan dilaksanakan... Datuk Ismail Kasim [Arau]: Yang Berhormat Menteri, mohon laluan. Dato' Seri Douglas Uggah Embas: ...Pada awal tahun hadapan. Tuan Yang di-Pertua: Yang Berhormat Arau. Dato' Seri Douglas Uggah Embas: Oh, Yang Berhormat Arau. Datuk Ismail Kasim [Arau]: Terima kasih Tuan Yang di-Pertua, Yang Berhormat Menteri. Saya ingin bertanya Yang Berhormat Menteri keadaan sekarang ini bulan November dan Disember. Kebanyakan negeri jangkaan dan juga ramalan kaji cuaca akan berlakunya banjir besar di Perlis, Kedah, Kelantan dan Terengganu mungkin. Kalau dilihat dari segi persediaan saya ingin bertanya Yang Berhormat Menteri kadang-kadang berlaku sedikit masalah dalam membuat keputusan di antara agensi kerajaan terutamanya JPS, Jabatan Pertanian dan juga MADA terutamanya di negeri Perlis kerana kadang-kadang kesilapan membuat keputusan ini juga boleh menyebabkan aliran air itu ianya tidak dapat disalirkan ke laut begitu cepat dan boleh menyebabkan banjir akan berlaku segera terutamanya ketika air mati ataupun air pasang besar di kawasan laut-laut. Jadi saya minta di sini dalam persediaan menghadapi banjir dan saya difahamkan MKN telah pun membuat mesyuarat coordination meeting sudah beberapa kali. Adakah pihak Yang Berhormat Menteri telah membuat persediaan supaya diadakan semua arahan kepada jabatan-jabatan yang berkaitan supaya dalam persediaan kita menghadapi banjir ini kita membuat keputusan yang tepat supaya kita dapat mengelakkan dari berlaku kumpulan air yang besar pada satu masa.